CELEX: 52001SC1184
Language: el
Date: 2001-07-18
Title: Σχέδιο Απόφασης της Μεικτής Επιτροπής του ΕΟΧ για την τροποποίηση του παραρτήματος Ι (Κτημιατρικά και φυτοϋγειονομικά Θέματα)_της συμφωνίας ΕΟΧ - Σχέδιο της Κοινής Θέσης της Κοινότητας

Avis juridique important

|

52001SC1184

Σχέδιο Απόφασης της Μεικτής Επιτροπής του ΕΟΧ για την τροποποίηση του παραρτήματος Ι (Κτημιατρικά και φυτοϋγειονομικά Θέματα)_της συμφωνίας ΕΟΧ - Σχέδιο της Κοινής Θέσης της Κοινότητας  /* SEC/2001/1184 τελικό */  

Σχέδιο αποφασης της μεικτης επιτροπης του ΕΟΧ για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ - Σχέδιο της Κοινής Θέσης της Κοινότητας(υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η ενσωμάτωση του κτηνιατρικού κεκτημένου στη συμφωνία ΕΟΧ δημιουργεί σοβαρές διοικητικές επιβαρύνσεις και κίνδυνο καθυστέρησης της εφαρμογής του στα κράτη ΕΟΧ ΕΖΕΣ.2. Δεν υπάρχουν συνοριακοί έλεγχοι για εμπορεύματα που καλύπτονται από τη συμφωνία ΕΟΧ. Είναι θεμελιώδους σημασίας να εφαρμόζονται στην Κοινότητα από τα κράτη ΕΟΧ ΕΖΕΣ οι ίδιοι κανόνες της Κοινότητας, συμπεριλαμβανομένων ορισμένων επειγουσών διατάξεων, όπως των μέτρων διασφάλισης.3. Η συνημμένη πρόταση απόφασης της Μικτής Επιτροπής ΕΟΧ προβλέπει διαδικασίες που επιτρέπουν στα κράτη ΕΟΧ ΕΖΕΣ αλλά και υποχρεώνουν τα κράτη αυτά να εφαρμόζουν γρήγορα τα μέτρα που αποφασίζουν η Κοινότητα και η Επιτροπή με σκοπό τον έλεγχο της ορθής εφαρμογής τους.4. H Μικτή Επιτροπή ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος Ι της συμφωνίας ΕΟΧ.5. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις αυτές.6. Το Συμβούλιο καλείται, συνεπώς, να εγκρίνει το συνημμένο σχέδιο κοινοτικής θέσης με σκοπό τη θέσπισή του ως απόφασης της Μικτής Επιτροπής του ΕΟΧ.Σχέδιο αποφασης της μεικτης επιτροπης του ΕΟΧ για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧΗ ΜΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και, ιδίως, το άρθρο 98,Εκτιμώντας τα εξής:(1) Το παράρτημα Ι της συμφωνίας τροποποιήθηκε με την απόφαση αριθ. ... της Μικτής Επιτροπής του ΕΟΧ της ........ [1].[1]  ΕΕ L ...(2) Εφαρμόζονται νέες διαδικασίες στους συνοριακούς σταθμούς επιθεώρησης και στις πράξεις που αφορούν εισαγωγές από τρίτες χώρες, σύμφωνα με το εισαγωγικό μέρος του κεφαλαίου Ι του παραρτήματος Ι της συμφωνίας.(3) Οι νέες αυτές διαδικασίες συνεπάγονται την κατάρτιση νέου καταλόγου συνοριακών σταθμών επιθεώρησης στην Ισλανδία και τη Νορβηγία, στο σημείο 39 στο μέρος 1.2 του κεφαλαίου Ι του παραρτήματος Ι της συμφωνίας.(4) Η παρούσα απόφαση δεν εφαρμόζεται στο Λιχτενστάιν,ΑΠΟΦΑΣΙΖΕΙ:Άρθρο 1Η παράγραφος 3 του εισαγωγικού μέρους του κεφαλαίου Ι του παραρτήματος Ι της συμφωνίας τροποποιείται ως εξής:1. Οι παράγραφοι γ) και δ) διαγράφονται.2. Η παράγραφος ε) γίνεται παράγραφος γ).3. Στη νέα παράγραφο γ) τα γράμματα 'α), β), γ) και δ)' αντικαθίστανται από τα 'α) και β)'.Άρθρο 2Το κείμενο της παραγράφου 4 Β στο εισαγωγικό μέρος του κεφαλαίου Ι του παραρτήματος Ι της συμφωνίας τροποποιείται ως εξής:'Επιθεώρηση των συνοριακών σταθμών επιθεώρησης1) Επιθεωρήσεις των συνοριακών σταθμών επιθεώρησης διενεργούνται σε στενή συνεργασία μεταξύ της Επιτροπής της ΕΚ και της Εποπτεύουσας Αρχής της ΕΖΕΣ.2) Η Εποπτεύουσα Αρχή της ΡΕΖΕΣ έχει το δικαίωμα να συμμετέχει σε επισκέψεις επιθεώρησης των υπηρεσιών της Επιτροπής στα κράτη μέλη της ΕΚ όσον αφορά τις αποφάσεις στις οποίες γίνεται μνεία στην παράγραφο 5 στοιχείο β), πρώτη περίπτωση.3) Η Επιτροπή της ΕΚ και η Εποπτεύουσα Αρχή της ΡΕΖΕΣ διοργανώνουν κοινές επισκέψεις επιθεώρησης για τον καθορισμό κοινής σύστασης για τους σκοπούς των αποφάσεων στις οποίες γίνεται μνεία στην παράγραφο 5 στοιχείο β), δεύτερη περίπτωση. Οποιοδήποτε θέμα προκύψει στη συνάρτηση αυτή μπορεί να παραπεμφθεί στη Μικτή Επιτροπή του ΕΟΧ.'Άρθρο 3Η ακόλουθη παράγραφος παρεμβάλλεται μετά την παράγραφο 4 του εισαγωγικού μέρους του κεφαλαίου Ι του παραρτήματος Ι της συμφωνίας:'5. Κατάλογος των συνοριακών σταθμών επιθεώρησηςα) Ο κατάλογος των συνοριακών σταθμών επιθεώρησης περιλαμβάνεται στο σημείο 39 στο μέρος 1.2 του κεφαλαίου Ι του παραρτήματος Ι.β) Όσον αφορά τις τροποποιήσεις του καταλόγου αυτού:- τα κράτη ΕΖΕΣ εφαρμόζουν τις αποφάσεις της Κοινότητας που καθορίζουν τον κατάλογο των συνοριακών σταθμών επιθεώρησης για τα κράτη μέλη της ΕΚ.- τα κράτη μέλη της ΕΚ εφαρμόζουν τις αποφάσεις της Εποπτεύουσας Αρχής της ΕΖΕΣ που καθορίζουν τον κατάλογο των συνοριακών σταθμών επιθεώρησης για τα κράτη της ΕΖΕΣ. Στις περιπτώσεις προσθηκών στον κατάλογο αυτό, εφαρμόζεται το τρίτο εδάφιο της παραγράφου 4 Β.γ) Σε περίπτωση δυσχερειών κατά την εφαρμογή της διαδικασίας που καθορίζεται στο β), η υπόθεση παραπέμπεται στη Μικτή Επιτροπή του ΕΟΧ.'Άρθρο 4Η παράγραφος 5 του εισαγωγικού μέρους του κεφαλαίου Ι του παραρτήματος Ι της συμφωνίας γίνεται παράγραφος 6.Άρθρο 5Η παρούσα παράγραφος 6 στο εισαγωγικό μέρος του κεφαλαίου Ι του παραρτήματος Ι της συμφωνίας αντικαθίσταται από το ακόλουθο κείμενο:'7. Εισαγωγές από τρίτες χώρες - Κείμενα αιτήσεων και κατάλογοι των επιχειρήσεωνα) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν μέτρα που αντιστοιχούν στα μέτρα που λαμβάνουν τα τελευταία με βάση κατάλληλες κοινοτικές πράξεις όσον αφορά τα κείμενα των αιτήσεων και τους καταλόγους των επιχειρήσεων που αφορούν τις εισαγωγές από τρίτες χώρες.β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ παραπέμπει αμέσως το θέμα στη Μικτή Επιτροπή του ΕΟΧ.γ) Η παρούσα παράγραφος εφαρμόζεται στην Ισλανδία για τα θέματα που καλύπτονται από τις πράξεις στις οποίες γίνεται μνεία στην παράγραφο 2.δ) Η Μικτή Επιτροπή του ΕΟΧ μπορεί να θέτει υπό σημείωση τις κοινοτικές αποφάσεις.ε) Η υποχρέωση που καθορίζεται στο στοιχείο α) εφαρμόζεται σε όλες τις ισχύουσες κατάλληλες πράξεις, ανά πάσα στιγμή, ανεξάρτητα από την ημερομηνία εφαρμογής τους.'Άρθρο 6Η ακόλουθη παράγραφος παρεμβάλλεται μετά τη νέα παράγραφο 7 του εισαγωγικού μέρους του κεφαλαίου Ι του παραρτήματος Ι της συμφωνίας:'8. Εισαγωγές από τρίτες χώρες - Διασφάλιση και προστατευτικά μέτραα) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν μέτρα που αντιστοιχούν στα μέτρα που λαμβάνουν τα τελευταία με βάση κατάλληλες κοινοτικές πράξεις όσον αφορά τη διασφάλιση και τα προστατευτικά μέτρα σχετικά με τις εισαγωγές από τρίτες χώρες.β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ αναφέρει αμέσως το θέμα στη Μικτή Επιτροπή του ΕΟΧ.γ) Η εφαρμογή της παρούσας παραγράφου δεν θίγει τη δυνατότητα ενός κράτους της ΕΖΕΣ να λαμβάνει μονομερή προστατευτικά μέτρα εν αναμονή της υιοθέτησης των αποφάσεων στις οποίες γίνεται μνεία στο στοιχείο α).δ) Η παρούσα παράγραφος εφαρμόζεται στην Ισλανδία για τα θέματα που καλύπτονται από τις πράξεις στις οποίες γίνεται μνεία στην παράγραφο 2.ε) Η Μικτή Επιτροπή του ΕΟΧ μπορεί να θέτει υπό σημείωση τις κοινοτικές αποφάσεις.'Άρθρο 7Οι παρούσες παράγραφοι 7, 8, 9 και 10 στο εισαγωγικό μέρος του κεφαλαίου Ι του παραρτήματος Ι της συμφωνίας γίνονται παράγραφοι 9, 10, 11 και 12, αντίστοιχα.Άρθρο 8Στο σημείο 4 (Οδηγία 97/78/EΚ του Συμβουλίου) του μέρους 1.1 του κεφαλαίου Ι του παραρτήματος Ι της συμφωνίας, οι λέξεις 'παράγραφος 3 του εισαγωγικού μέρους' στην προσαρμογή α) αντικαθίστανται από τις λέξεις 'παράγραφος 8 του εισαγωγικού μέρους'.Άρθρο 9Στο σημείο 5 (Οδηγία 91/496/EΚ του Συμβουλίου) του μέρους 1.1 στο κεφάλαιο Ι του παραρτήματος Ι της συμφωνίας, οι λέξεις 'παράγραφος 3 του εισαγωγικού μέρους' στο κείμενο προσαρμογής αντικαθίσταται από τις λέξεις 'παράγραφος 8 του εισαγωγικού μέρους'.Άρθρο 10Το κείμενο προσαρμογής του σημείου 39 (Απόφαση 97/778/ΕΚ της Επιτροπής) του μέρους 1.2 του κεφαλαίου Ι του παραρτήματος Ι της συμφωνίας, αντικαθίσταται από το παράρτημα της παρούσας απόφασης.Άρθρο 11Τα μέρη 8.2 και 8.3 στο κεφάλαιο Ι του παραρτήματος Ι της συμφωνίας διαγράφονται.Άρθρο 12Η παρούσα απόφαση αρχίζει να ισχύει την ..., υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [2].[2]  [Έχουν αναφερθεί συνταγματικές απαιτήσεις.][Δεν έχουν αναφερθεί συνταγματικές απαιτήσεις.]Άρθρο 13Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, .Για τη Μικτή Επιτροπή του ΕΟΧΟ ΠρόεδροςΟι Γραμματείς  της Μικτής Επιτροπής του ΕΟΧΠΑΡΑΡΤΗΜΑ'Στο παράρτημα προστίθενται τα εξής:Κατάλογος των συνοριακών σταθμών επιθεώρησηςΧώρα: Iσλανδία&gt;ΘΕΣΗ ΠIΝΑΚΑ&gt;Χώρα: Noρβηγία&gt;ΘΕΣΗ ΠIΝΑΚΑ&gt;1= Ονομασία2= Κωδικός Animo3= ΤύποςA= ΑερολιμέναςF= ΣιδηρόδρομοςP= ΛιμέναςR= Οδός4= ΠροϊόνταHC= Όλα τα προϊόντα για ανθρώπινη κατανάλωσηNHC= Άλλα προϊόντα-NT= Ουδεμία απαίτηση όσον αφορά τη θερμοκρασία-T= Προϊόντα κατεψυγμένα/ με απλή ψύξη5= Ζώντα ζώα (βλ. απόφαση 94/957/EΚ της Επιτροπής της 28ης Δεκεμβρίου 1994)U= Οπληφόρα: βοοειδή, χοιροειδή, προβατοειδή, αιγοειδή, άγρια και κατοικίδια μονώνυχαE= Εγγεγραμμένα ιπποειδή όπως ορίζονται στην οδηγία 90/426/EΟΚ του ΣυμβουλίουO= Άλλα ζώα4-5= Ειδικές παρατηρήσεις(1)= Έλεγχος σύμφωνα με τις απαιτήσεις της απόφασης 93/352/ΕΟΚ της Επιτροπής κατ'εφαρμογή του άρθρου 18, παράγραφος 4 της οδηγίας 90/675/EΟΚ του Συμβουλίου(2)= Μόνο συσκευασμένα προϊόντα(3)= Μόνο προϊόντα αλιείας(4)= Μόνο ζωικές πρωτείνες(5)= Μόνο δέρματα(6)= Μόνο άχυρο και σανός(7)= Προϊόντα αλιείας μόνο από την Ισλανδία και τη Νορβηγία(8)= Μόνο σπέρμα και έμβρυα(9)= Μόνο μαλλί(10)= Iσλανδικά πόνυ (μόνο από τον Απρίλιο έως τον Οκτώβριο)(11)= Μόνο χοιροειδή από την Κύπρο(12)= Μόνο από τη Μάλτα(13)= Μόνο ιπποειδή(14)= Μόνο τροπικά ψάρια(15)= Μόνο γάτες, σκύλοι, τρωκτικά, λαγόμορφα, ζωντανά ψάρια, ερπετά και πτηνά εκτός από στρουθιονίδες(16)= Μόνο ζώα για ζωολογικούς κήπους(17)= Μόνο ζωοτροφές χύδην(18)= Μόνο από την Ουγγαρία(19)= Προϊόντα υδατοκαλλιέργειας(20)= Ιχθυάλευρα μόνο'